ಸಾಗರ : ಇಲ್ಲಿನ ಶಿವಪ್ಪನಾಯಕ ನಗರದ ಲೇಔಟ್‍ವೊಂದರಲ್ಲಿ ಶನಿವಾರ ಅಪರೂಪದ ಕಾಡುಪಾಪ ಕಂಡು ಬಂದಿದ್ದು, ಪರಿಸರ ತಜ್ಞ ಅಖಿಲೇಶ್ ಚಿಪ್ಳಿ ಅವರು ಅದನ್ನು ರಕ್ಷಣೆ ಮಾಡಿ, ಅರಣ್ಯ ಇಲಾಖೆ ಸಹಯೋಗದೊಂದಿಗೆ ಕಾಡಿಗೆ ಬಿಡಲಾಯಿತು.ಖಾಲಿ ಲೇಔಟ್‍ನಲ್ಲಿ ಗಿಡಗಂಟಿಗಳನ್ನು ಸ್ವಚ್ಚ ಮಾಡುತ್ತಿದ್ದಾಗ ಅಪರೂಪದ ಕಾಡುಪಾಪ ಕಂಡು ಬಂದಿದೆ. ಮಲೆನಾಡು ಭಾಗದ ಕಾಡುಗಳಲ್ಲಿ ಅಪರೂಪವಾಗಿದ್ದ ಈ ಪ್ರಾಣಿಯನ್ನು ಗಮನಿಸಿದ ಸ್ಥಳೀಯರು ತಕ್ಷಣ ವಿಷಯವನ್ನು ಪರಿಸರ ತಜ್ಞ ಅಖಿಲೇಶ್ ಚಿಪ್ಳಿ ಅವರಿಗೆ ತಿಳಿಸಿದ್ದಾರೆ. ಕಾಗೆಯ ದಾಳಿಯಿಂದ ಗಾಬರಿಯಾಗಿದ್ದ ಕಾಡುಪಾಪವನ್ನು ರಕ್ಷಣೆ ಮಾಡಿ ಕಾಡಿಗೆ ಬಿಡಲಾಯಿತು.